Բացի այդ, Վճռաբեկ դատարանը հարկ է համարում արձանագրել, որ Վերաքննիչ դատարանը Գևորգ Եկմալյանի համար սահմանելով տեսակցության կարգ` ըստ էության հաշվի չի առել այն հանգամանքը, որ աշխատանքային երկուշաբթի և հինգշաբթի օրերին (ընդամենը օրական 2 ժամ) երեխաներին տեսակցելն անհարկի սահմանափակում է Գևորգ Եկմալյանի` երեխաների խնամքով ու դաստիարակությամբ զբաղվելու իրավունքը, ինչպես նաև չի բխում երեխայի շահերից: